„**ТОПЛОФИКАЦИЯ- ВТ“ АД**

**ВЕЛИКО ТЪРНОВО**

**ОБОСНОВКА НА ПРОГНОЗНИТЕ ЦЕНООБРАЗУВАЩИ ЕЛЕМЕНТИ**

**ЗА ЦЕНИ НА ЕЛЕКТРИЧЕСКА И ТОПЛИННА ЕНЕРГИЯ ОТ 01.07.2024г.- 30.06.2025 г.**

**I.УСЛОВНО ПОСТОЯННИ РАЗХОДИ**

**1.РАЗХОДИ ЗА АМОРТИЗАЦИИ**

**Отчетените разходи за амортизации на ДА за 2023 г. са 141 хил. лв**., в т.ч. 89 хил. лв. за производство на електрическа и топлинна енергия и 52 хил. лв. за пренос на топлинна енергия.

**Прогнозните разходи за амортизации за ценовия период от 01.07.2024г.-30.06.2025г. са 168 хил. лв. Завишени са общо с 27 хил. лв., както следва:**

**\*Увеличение на разходите за амортизации за производство на топлинна енергия /**амортизация нареконструкция на Котел ВК 50 за производство на ТЕ/.

\***Увеличение на** р**азходите за амортизация на активи в преноса на топлинна енергия** поради подновяване на част от топлопреносната мрежа по I-ва магистрала и II-ра магистрала.

**В прогнозните разходи за амортизации не са включени разходите за амортизации на ДА, предстоящи за въвеждане в действие през ценови период 01.07.2024 г. - 30.06.2025 г. съгласно Указанията за образуване на цените на топлинна и електрическа енергия от комбинирано производство т.31.1., б.“б“. /**

**На консервираните активи не се начисляват амортизации, не се предвижда да се въведат отново в действие през новия ценови период**.

**Прогнозни разходи за амортизации в производството на електрическа и топлинна енергия** -108 хил. лв. в т.ч. за производство на електрическа енергия 52 хил. лв., за производство на топлинна енергия- 56 хил. лв.

**Прогнозни Разходи за амортизации на ДА в Пренос на топлинна енергия за ценовия период от 01.07.2024г.-30.06.2025г.- 60 хил. лв.**

**Други промени в амортизациите не се очакват, не предстои извеждане на активи от употреба през предстоящия ценови период.**

**2. РАЗХОДИ ЗА РЕМОНТИ**

Отчетените разходи за ремонт през 2023 г. общо са 831 хил. лв., в т.ч. отнесени към производството на електрическа енергия 576 хил. лв., към производството на топлинна енергия 160 хил. лв., и към преноса на топлинна енергия 95 хил. лв.

**Прогнозните разходи за ремонт в производството за ценовия период 01.07.2024 г.-30.06.2025 г. са 1 125 хил. лв.**

За ремонт в производството на електрическа енергия 750 хил. лв., за ремонт в производството на топлинна енергия 280 хил. лв. Прогнозните разходи за ремонт в преноса на топлинна енергия са в размер на 95 хил. лв.

* **РАЗХОДИ ОТНЕСЕНИ КЪМ ИКПТЕЕ**

Условно постоянните разходи, отнесени към производството електрическата енергия включват задължително техническо обслужване, ремонт и поддръжка на ИКПТЕЕ Wartsila 16V25SG, съгласно техническата спецификация и инструкциите за експлоатация и поддръжка от производителя – Wartsila A.B. Техническо обслужване за периода предвижда задължително техническо обслужване на ИКПТЕЕ модул Wartsila 16V25SG, като извършването на съответните техническите мероприятия съгласно инструкцията на производителя е задължително, чрез което се гарантира безаварийна работа на инсталацията за високо ефективно комбинирано производство на топлинна и електрическа енергия. За изпълнението на техническо обслужване, дружеството предвижда закупуването на резервни части за обезпечението на плановите годишни ремонти и аварийните ремонти през отоплителния сезон, както и материали за поддръжка на утилизатор на димни газове, пластинчати топлообменници, електрически генератор 6 kV Leroy-Somer LSA-56-M6-6P, обслужване на КРУ 6/20 kV, обслужване на повишаващ трансформатор АВВ 6/20 kV, техническо обслужване на турбокомпресори ABB VTR-254-11 и др. включително и разходи за обслужване на спомагателно оборудване. Предвидените разходи по тази точка възлизат на **1 030 хил. лв.** Към 28.03.2024 г. в изпълнение на подготовката за извършване на ремонтната програма, дружеството вече е извършило плащания по предоставени фактури, към извършени дейности по дефектовка и закупуване на резервни части от Wartsila A.B. в размер на **144 641 лв**. в уверение на което са приложени съответните платежни документи.

* **РАЗХОДИ ОТНЕСЕНИ КЪМ ТОПЛИННАТА ЕНЕРГИЯ ОТ ВК И ППК**

Разходите отнесени, към производството на топлинна енергия, са пряко свързани с поддържането в добро техническо състояние на основните производствени мощности за производство на топлинна енергия, гарантирайки безаварийната работа на съоръженията през отоплителния сезон 2024/2025 г. Общо предвидените разходи са в размер на **160 хил.лв**., разпределени както следва:

За годишно техническо обслужване на парен котел ПТ-10 дружеството планира да извърши техническа ревизия на основните елементи, част от горивна система, ремонт система за подаване и подготовка на горивото. Предвижда се също така и техническо обслужване на спомагателните съоръжения за подаване на въздух горене, обслужване и ремонт на циклони филтри и скрубери за очистване на димните газове. Ревизия и ремонт на димен вентилатор. Планирани разходи по тази точка **50 хил.лв.**

Техническо обслужване на водогреен котел ВК Bertsch. Съгласно ремонтната програма се предвижда основен ремонт и подмяна на димогарните тръби на котела, техническо обслужване на системата за автоматично управление и защита на котела. Предвижда се също така и техническо обслужване на два броя въздушни вентилатори, диагностика на горивната уредба съгласно техническата инструкция на производителя RAY Öl- & Gasbrenner GmbH. Планираните разходи по тази точка са **110 хил. лв**.

* **РАЗХОДИ ОТНЕСЕНИ КЪМ ПРЕНОСА НА ТОПЛИННА ЕНЕРГИЯ**

Ремонтната програма на дружеството планира да се извършат ремонти по компрометирани участъци от топлопреносната мрежа по I-ва и II-ра магистрала. Предвижда се извършването на ремонт на спирателна и регулираща арматура При разпределянето на топлинната енергия са предвидени ремонти в абонатни станции. Планираните разходи по тази точка са **95 хил. лв.**

Комисията за енергийно и водно регулиране следва да вземе под внимание и факта, че дружеството вече е извършило плащания по доставката на резервни части в размер на **144 641 лв.,** съответно на 06.02.2024г, 29.02.2024г и 20.03.2024г. Прилагам разходно-оправдателни документи от производител Wartsila Hungary Kft.

С предвидените разходи за ремонт се гарантира политиката на дружеството за поддържане на качеството на предоставяната от „Топлофикация-ВТ“ АД услуга. При намаляване или премахване на планираните средства за ремонтните дейности описани по-горе, КЕВР ограничава извършването на задължителни ремонти, което би довело до появата на силни затруднения на дружеството да изпълнява коректно лицензионните си задължения. Това води до силно влошаване на качеството и сигурността на предоставяната услуга а именно доставка на топлинна енергия на гр. Велико Търново.

**3. РАЗХОДИ ЗА ЗАПЛАТИ И ВЪЗНАГРАЖДЕНИЯ**

**Предвидените разходи за заплати и възнаграждения** за прогнозирания ценови период от 01.07.2024г. до 30.06.2025г**. са 1 704 хил. лв**.

Завишени са с 249 хил. лв. в сравнение с отчетените 1455 хил. лв. за 2023 г., което се обосновава с извършени новоназначения и попълване на липсващи щатни позиции, към 01.03.2024 г. 12 /дванадесет/ работници и служители. Към 31.12.2023 г. работещите по трудово правоотношение в дружеството са 46 човека, към 01.03.2024 г. те са 58 човека.

Планирано е разкриване на допълнителни нови щатни работни места за обезпечаване на производствената дейност за осигуряване на непрекъснатият производствен процес.

Във връзка с инвестиционните намерения за въвеждане в експлоатация на нова ИКПТЕЕ, предвиждаме откриване на нови работни места за 6 /шест/ висококвалифицирани работници – електроинженери, топлоинженери и механици.

От 01.01.2024г с промените в размера на минималната работна заплата за страна бяха увеличени работните заплати на всички заети.

По рекапитулация начислените работни заплати за месец Декември 2023г. са на стойност 105 хил. лв., в т.ч. постоянни начисления: щатна заплата 94 хил. лв., доплащане за прослужени години 5 хил. лв., ползван платен годишен отпуск 6хил.лв. Останалите доплащания в размер на 61 хил. лв. са: доплащания за работа в празнични и почивни дни, за извънреден и нощен труд, болнични за сметка на работодателя общо 41хил. лв. и обезщетение при пенсиониране и неизползван отпуск общо 19хил. лв. (Приложение №1 – платежна ведомост месец 12.2023г.).

Считано от 01.01.2024г. минималната работна заплата за страната се увеличи на 933лв. с Постановление на МС № 193 от 12.10.2023г. обнародвано в ДВ брой 87 от дата 17.10.2023г. увеличението е в размер на 153 лв. спрямо предходната година, което прави увеличение с 19,62%. Съобразено с гореописаната промяна и обвързано с обявената от НСИ инфлация за страната е извършено актуализиране на заплатите в „Топлофикация-ВТ” АД от месец Януари 2024 г.

По рекапитулация начислените работни заплати за месец Януари 2024 г. са на стойност 111 хил. лв., в т.ч. постоянни начисления: щатна заплата 101 хил. лв., доплащане за прослужени години 6 хил. лв., ползван платен годишен отпуск 4хил. лв. Останалите доплащания в размер на 34 хил.лв. са: доплащания за работа в празнични и почивни дни, за извънреден и нощен труд, болнични за сметка на работодателя общо 24 хил. лв. и обезщетение при пенсиониране и неизползван отпуск общо 10хил.лв. (Приложение №2 – платежна ведомост месец 01.2024г.).

Анализа на разходите за работна заплата показват увеличение на щатната заплата и доплащането за прослужено време в размер на 6 хил. лв., от 105 хил. лв. за м. Декември 2023г на 111 хил. лв. за м. Януари 2024г.

Увеличението е базирано на съвкупност от фактори – ръст на минималната работна заплата; значителна разлика на средната работна заплата в сектора по данни на НСИ за 2023 г., инфлационните промени в държавата, и не на последно място трудният подбор на висококвалифицирани кадри в бранша, което изключително затруднява експлоатацията и работата на дружеството.

По данни снети от НСИ средната брутна месечна работна заплата на наетите лица по трудово и служебно правоотношение за 2023г. в сектора е, както следва:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Месец | I | II | III | IV | V | VI | VII | VIII | IX | X | XI | XII |
| Средна заплата на заетите в Производство и разпределение на електрическа и топлинна енергия и на газообразни горива в ЛВ. | **2865** | **2761** | **2914** | **3109** | **2981** | **3093** | **3109** | **2905** | **3150** | **3094** | **3286** | **3455** |

Видно от приложената таблица средната работна заплата в отрасъла расте динамично като осреднено на база годишни данни за 2023г. е **3060 лв.**

В „Топлофикация-ВТ” АД средната месечна работна заплата за 2023г.е както следва:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Месец | I | II | III | IV | V | VI | VII | VIII | IX | X | XI | XII |
| Средна заплата, вкл.  Обезщетения при пенсиониране в ЛВ | **1983** | **1900** | **2117** | **2572** | **2157** | **2263** | **2272** | **2029** | **2252** | **2293** | **2077** | **2846** |

Видно от приложената таблица средната работна заплата в „Топлофикация-ВТ” АД осреднена на годишна база за 2023 г. е **2143 лв.**

От таблиците, които прилагаме става ясно, че има чувствително изоставане на работните заплати в Дружеството спрямо реалните данни за средната работна заплата за 2023 г. в сектор „**Производство и разпределение на електрическа и топлинна енергия и на газообразни горива.”,** което несъмненоизисква корелативен подход, а именно тенденция на актуализирането им. Съпоставено с данните на НСИ разликата е драстична, в полза на ниско заплатеният труд в Дружеството. Специфичният бранш изисква, с поставеният таргет да се стремим към професионалисти с висока квалификация и опит, които сами по себе си търсят мотивиращо и адекватно заплащане на труда им.

*Средносписъчният брой на персонала към 31.12.2023г. е 54 работници и служители.*

**4.РАЗХОДИ ЗА СОЦИАЛНИ И ЗДРАВНИ ОСИГУРОВКИ , СОЦИАЛНИ РАЗХОДИ.**

Прогнозираните Разходи за осигуровки са обвързани с разходите за заплати и възнаграждения за ценовия период от 01.07. 2024г. до 30.06.2025г.

**5. РАЗХОДИ, ПРЯКО СВЪРЗАНИ С РЕГУЛИРАНИТЕ ДЕЙНОСТИ по ЗЕ.**

За ценовия период от 01.07.2024г. до 30.06.2025г. разходите, пряко свързани с регулираните дейности по ЗЕ са 1 112 хил. лв.

**5.1.Горива за транспорт – 34 хил. лв.,** завишени с 8 х. лв. в сравнение с отчетените за 2023 г. 26 хил. лв., поради използване на вътрешен транспорт за разпределяне, сортиране и зареждане с биогориво на Биокотел ПТ-10 и завишение в разхода за горива на автомобилите, обслужващи отдел Пренос на ТЕ.

**5.2. Материали за текущо поддържане – 130 хил. лв.**

Разходите включват подмяната на резервни части на производственото оборудване и консумативи за ИКПТЕЕ и др. В дейността „Пренос на ТЕ“ разходите за материали за текущо поддържане са свързани с аварии по преносната мрежа.

**5.3.Въоръжена и противопожарна охрана – 71 хил. лв.**

Отчетените разходи за въоръжена и противопожарна охрана са увеличени в сравнение с 2023 г., поради промени в договора за денонощна физическа охрана, във връзка с новия размер на МРЗ за страната.

**5.4. Разходи за наем 128 хил. лв. включват:**

1.Наем на „Газов генераторен комплект №7 – 5027/ИКПТЕЕ/ съгласно Договор за наем с „Топлофикация Бургас“ ЕАД .

2.Наем на Телехендер „ MANITU “ /телескопичен манипулатор / съгласно Договор с „Номад Енерджи Къмпани“ ЕООД гр. София. Използва се да зарежда с биогориво в Котел ПТ -10 и като вътрешнозаводски транспорт.

**5.5 Други разходи:**

В т.ч. се предвиждат разходи за извършване на предпроектни проучвания с цел модернизация на производствения процес и модернизация на процеса по пренос и разпределение на топлинната енергия. Общия размер на разходите по тази точка е **46 хил.лв.**

**5.6. Безплатна храна съгласно нормативен акт – Безплатна храна за работниците по Наредба 11.** Предоставят се ваучери за храна на база отработени дни за месеца.

**5.7.Разходи за екология - 32 х. лв., включват:**

Верификация годишни доклади емисии парникови газове, във връзка с участие в Европейска схема на търговия с квоти на емисии парникови газове и такса за депониране на отпадъци от Биокотел ПТ- 10. Таксите за депониране на отпадъци са завишени, съгл. действащата нормативна уредба.

**II.ПРОМЕНЛИВИ РАЗХОДИ**

**Разходи за доставка на техническа вода.**

Отчетените разходи общо за техническа вода за 2023 г. са 621 хил. .лв. **За ценовия период 01.07.2024 г.-30.06.2025 г. разходите за техническа вода в производството са завишени на 730 хил. лв., във връзка с новите утвърдени цени за доставката на водата и за технологични нужди – очистване на димни газове от прах чрез воден скубер за котел ПТ-10.**

*„Топлофикация ВТ“ АД закупува вода от В и К“ Йовковци“ ООД за технологични нужди, като 70% от потреблението се заплаща по тарифата с канал и пречистване. Цената от 01.01.2024г е 2,502 лв./ м3 за вода и 3,92 лв./м3 с канал и пречистване.*

**Разходите за акциз**

Разходите за акциз на природния газ за 2023г. са 158 хил. лв. През ценовия период 01.07.2024 г.- 30.06.2025 г. разходите за акциз са **179 хил. лв**.

***„Топлофикация ВТ“ АД не е лицензирана по Закона за енергетиката като производител на електрическа енергия, поради инсталирана електрическа мощност 2,8 Мвт.***

**III.СПРАВКА ЗА СРЕДНО ПРЕТЕГЛЕНА НОРМА НА ВЪЗВРАЩАЕМОСТ НА ПРИВЛЕЧЕНИЯ КАПИТАЛ КЪМ 31.12.2023г.**

**№ по Заемодател Остатък към Год. размер**

**Ред и вид кредит 31.12.2023г. Лихвен %**

1. ПИБ София – заем за об. ср-ва 399 хил. лв. 8,50 %
2. ПИБ София – инвестиционен 247 хил. лв. 8,50 %
3. ДАОС АД – за обор. ср-ва 716 хил. лв. 6,00 %
4. Еко енергия холдинг ЕООД 556 хил. лв. 7,50 %
5. Про трейд финанс консулт 2963 хил. лв. 7,50 %

ЕООД

1. СА.И.Е.ЕООД 518 хил. лв. 6,00%
2. Топлофикация Плевен АД 48 хил. лв. 6,00%
3. Номад Енерджи Къмпани ЕООД 666 хил. лв. 5,50%

**ВСИЧКО: 6 113 хил. лв.**

**Средна норма на възвращаемост на привлеченият капитал е 7,03%**

**IV.РЕГУЛАТОРНА БАЗА НА АКТИВИТЕ НА ДРУЖЕСТВОТО**

**1.При определяне признатата стойност на активите за базисната година дружеството приема предходната календарна година – 2023 г.**

Признатата стойност на активите е отчетната стойност на активите към 31.12.2023г., които се използват и са свързани пряко с дейността по лицензията.

**В признатата стойност на активите към 31.12.2023г. не са включени:**

**а) Активи несвързани с лицензионната дейност**

Сграда бунгало с. Вонеща вода

Стопански инвентар

**б) Активи отдадени под наем**

ЛОЦ ул. “Васил Левски “ №21

Работилница ул.“В.Левски“23

**в) Консервирани дълготрайни материални активи**

**г)** **Активи** **придобити чрез финансиране**

Финансирането на ДА е с различен % при отделните активи и е част от отчетната стойност на актива.

**д)** **Лек автомобил.**

**2.Разпределение на дълготрайните активи между комбинирано и разделно производство.**

Разпределението е извършено в зависимост от дела (%) на участие в производствения процес на двата продукта – електрическа и топлинна енергия.

Всички останали активи, които са свързани пряко с производството на топлинна енергия

извън ИКПЕТЕ /котли, помпи, резервоари и др./ са отнесени към производството на топлинна енергия.

**3.Разпределението на дълготрайните активи между производството на ЕЕ и ТЕ, и преноса на топлинна енергия** се извършва още с осчетоводяването на активите по отделни сметки в зависимост към коя от двете лицензирани дейности се отнасят.

**V.ОБОРОТЕН КАПИТАЛ НА ДРУЖЕСТВОТО**

Оборотният капитал е определен като не по-висока стойност от 1/8 от утвърдените годишни оперативни разходи за дейностите, като не са включени разходите за амортизации.

**гр. Велико Търново / инж. Александър Димитров /**

**27 Март 2024 г. Изпълнителен Директор:**

**„Топлофикация – ВТ“ АД**